Diari Oficial de la Generalitat Valenciana


Sumari del DOGV 7775, del 05-05-2016 (2016/2768)

Notificació de la sentència dictada en el procediment de modificació de mesures número 105/2015.
------------------------------------------------------------------------------------------------

### Dades del document

Número de DOGV
:   7775

Data del DOGV
:   05-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2768


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 105/2015. [2016/2768]  
Modificació de mesures supòsit contenciós número 000105/2015-T  
  
De: Florica Chitu.  
Procuradora: Rosa Isabel Andreu Nácher.  
Contra: Florin Gloaba.  
Procurador/a: -  
En aquest procediment de modificació de mesures fills extramatrimonials número 105/2015, seguit a instàncies de Florica Chitu contra Florin Gloaba, s'ha dictat la sentència que, literalment, és com segueix:  
  
  
«Sentència número 14/2016  
Castelló de la Plana, 4 d'abril de 2016  
María Mercedes Nieto López-Arias, magistrada jutgessa del Jutjat de Violència sobre la Dona número 1 de Castelló de la Plana, he vist les actuacions de modificació de mesures que se segueixen amb el número 105/2015, promogudes per Florica Chitu, representada per la procuradora dels tribunals Rosa Isabel Andreu Nácher, i en defensa seua el lletrat Enrique Gimeno Ahis, contra Florin Gloaba, rebel en aquesta causa, en què ha intervingut el ministeri fiscal, i pronuncie aquesta resolució prenent com a base els següents:  
[...]  
Dispositiva  
Estime parcialment la demanda promoguda per la procuradora dels tribunals Rosa Isabel Andreu Nácher, en nom i representació de Florica Chitu, contra Florin Gloaba, en situació de rebel·lia processal, i dispose la modificació de les mesures establides en la sentència de data 9 de maig de 2014, únicament en el sentit següent:  
  
1. S'atorga, a Florica Chitu, l'exercici exclusiu de la pàtria potestat sobre el menor, J. F. G., fins que el pare no acredite tindre domicili real, conegut i estable, i voluntat de relacionar-se de forma normalitzada i continuada en la presa de decisions que afecten el seu fill menor.  
  
2. Es deixa sense efecte el règim de visites paternofilials, sense perjudici que puga ulteriorment instaurar-se, a instàncies del pare en el procés de modificació de mesures, d'alterar-se substancialment les circumstàncies i resultar beneficiós per al menor.  
3. S'autoritza Florica Chitu a viatjar a l'estranger amb el seu fill menor d'edat sense necessitat del consentiment patern, així com per a obtindre l'expedició de passaport i de NIE a favor de J. F. G. o la renovació d'aquest.  
4. No pertoca modificar la pensió d'aliments a càrrec del pare ni a fer un pronunciament exprés respecte al domicili matern pel fet de no haver-se acreditat una modificació substancial de les circumstàncies.  
  
No es fa especial declaració quant a les costes causades.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació davant de l'Audiència Provincial de Castelló.  
El recurs s'ha de preparar mitjançant un escrit que cal presentar en aquest jutjat en el termini de 20 dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit, llevat que el recurrent siga beneficiari de justícia gratuïta, el ministeri fiscal, l'Estat, comunitat autònoma, entitat local o organisme autònom dependent d'algun dels anteriors.  
Aquesta és la meua sentència, de la qual s'expedirà un testimoniatge per a unir-lo a les actuacions, que pronuncie, mane i firme.  
Publicació. L'anterior sentència ha sigut llegida i publicada per la magistrada jutgessa que l'ha dictada mentre estava en audiència pública, de la qual cosa jo, el secretari, done fe.»  
  
I atés que el demandat, Florin Gloaba, es troba en parador ignorat, expedisc aquest edicte a fi que li valga de notificació de forma deguda.  
  
  
Castelló de la Plana, 21 d'abril de 2016.- El lletrat de l'Administració de Justícia: Domingo Barón Escámez.